**ZADACI ZA VJEŽBU – IZRAČUNATI ISKORIŠTENJE KROJNE SLIKE**

**PONOVIMO:**

Površina krojnih dijelova uklopljenih u krojnu sliku njezin je korisni dio, dok je međukrojni gubitak nekorisni dio odnosno otpad. Optimalnim kombiniranjem svih čimbenika koji uvjetuju izradu krojnih slika postiže se njezina najveća moguća iskorištenost odnosno koristan dio.

**Površina krojnih dijelova u krojnoj slici odnosno njezin korisni dio obično iznosi 80 do 90%.**

Samo u vrlo povoljnim okolnostima odnosa širine krojne slike i pravokutnih krojnih dijelova on može iznositi gotovo 100%.

Kod nepovoljnih oblika i broja krojnih dijelova, materijala s uzorkom i primijenjenih neprikladnih krojnih slika njezina iskorištenost manja je od prosječne.

**Primjer:**

Polovica jednoveličinske krojne slike ženske bluze širine 142,00 cm duljine je 135,00 cm.

Izračunaj kolika je iskorištenost krojne slike, ako je masa s ucrtanom krojnom slikom na materijalu bila 725,00 g, a masa iskrojenih krojnih dijelova 650,00 g.

$      I\_{ks}$ = $M\_{kd}$ / $M\_{ks}$ • 100(%)

$      I\_{ks}$= 650,00 / 725,00 • 100(%) = **89,6%**

ZAKLJUČAK: korisni dio krojne slike je iznad 80% tj. Iskorištenje je zadovoljavajuće.

**ZADACI ZA VJEŽBU:**

1. Izračunaj kolika je iskorištenost krojne slike čija površina iznosi 2,852$ m^{2}$, a površina krojnih dijelova iznosi 2,713 $ m^{2}$.

2.Izračunaj kolika je iskorištenost krojne slike čija širina iznosi 1,42 m, a duljina 2,83 m. Površina krojnih dijelova je 3,3547 $m^{2}$.

DOMAĆA ZADAĆA:

Izračunaj kolika je iskorištenost krojne slike čija širina iznosi 1,44 m, a duljina 2,58 m. Masa krojnih dijelova je 851,984 g. Prosječna masa materijala iz kojeg se kroje krojni dijelovi iznosi 280 g/$m^{2}$.

Zadatke riješi i komentiraj sa svojim kolegama u razredu i nastavnikom, obavezno(prepiši) ispuni listu za procjenu!

Lista za procjenu:

|  |  |  |  |
| --- | --- | --- | --- |
| Koliko dobro razumiješ i izračunavaš iskorištenost krojne slike - označi kvačicom |  Da  | Djelomično |  Ne |
| Mogu objasniti površinu/masu krojnih dijelova, međukrojnog gubitka i krojne slike |  |  |  |
| Razumijem što je iskorištenost krojne slike |  |  |  |
| Mogu objasniti kako se izražava iskorištenost krojne slike |  |  |  |
| Točno računam iskorištenost krojne slike |  |  |  |
| Zadovoljan/na sam svojim sudjelovanjem na satu |  |  |  |

**Pripremila:**

Gordana Hasanec, Srednja škola „Ivan Seljanec”, Križevci